Ангелски числа, Дорийн Върчу
Ангелски числа, Дорийн Върчу
----------------------------


Ангелите правят всичко зависещо от тях, за да привлекат вниманието ни и да общуват с нас. Така ни помагат да излекуваме живота си. Независимо от всичко това, ние често пренебрегваме знаците, които ни дават, обявявайки ги за съвпадение или като игра на въображението ни. Ангелите казват: „Не можем да напишем посланията си на небето. Трябва да обръщате внимание и да вярвате, когато наблюдавате някакви знаци, които се появяват в ежедневието ви, особено в отговор на някакви ваши въпроси или молитви, които сте формулирали. Когато слушате повтаряща се песен или повторение на едни и същи номера, кой мислите стои зад всичко това? Вашите ангели, разбира се!”

Един от най-често срещаните начини, по които ангелите разговарят с нас, е като ни показват непрекъснато едни и същи поредици от числа. В резултат на медитации и работа с ангелите [Дорийн Върчу](https://poznanie.net/informacia/%d0%b4%d0%be%d1%80%d0%b8%d0%b9%d0%bd-%d0%b2%d1%8a%d1%80%d1%87%d1%83/) получава подробна информация от ангелите за значението на числовите поредици, като 111,123,444 и т.н. Тази книга ни помага да разберем ясно какво искат да ни кажат ангелите и духовните същества от Небесата, когато виждаме повтарящи се числови поредици в телефонните номера, регистрационните номера на автомобилите, касовите бележки, фактурите, електронните часовници и т.н. Тези послания са предадени с любов от ангелите, за да ни насърчат и подкрепят в нашите начинания и житейски решения, така че да следваме с отворено сърце Божествената си житейска мисия. Това е справочник, който можете да носите със себе си и винаги да знаете какво искат да ви кажат ангелите!

**Дорийн Върчу** е доктор по психология и ясновидка, която работи с ангелите. Автор е на много книги и гадателски карти, сред които "[Лечение с ангелите](https://poznanie.net/produkt/angelski-chisla-dorijn-vyrchu/)", "Архангели и Извисени учители", "Ежедневни напътствия от вашите ангели". Дорийн участва в много международни телевизионни и радиопредавания, води редовни рубрика в духовни периодични издания и провежда курсове и семинари за работа с ангелите.

 